ประกาศคณะกรรมการพิจารณาการทุ่มตลาดประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น สหภาพยุโรปไต้หวันและสาธารณรัฐเกาหลี พ.ศ. ๒๕๔๕[๑] ด้วยคณะกรรมการพิจารณาการทุ่มตลาดและการอุดหนุนภายใต้พระราชบัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ได้มีคำวินิจฉัยเบื้องต้นเมื่อวันที่ ๒๓ กรกฎาคม ๒๕๔๕ว่าผู้ผลิตและผู้ส่งออกสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบจากประเทศญี่ปุ่น สหภาพยุโรป ไต้หวัน และสาธารณรัฐเกาหลีได้ส่งสินค้าเข้ามาทุ่มตลาดและก่อให้เกิดความเสียหายแก่อุตสาหกรรมผู้ผลิตสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ในประเทศซึ่งความเสียหายดังกล่าวเป็นความเสียหายอย่างสำคัญตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ และเพื่อป้องกันความเสียหายที่เกิดขึ้นจากการนำเข้าสินค้าทุ่มตลาดคณะกรรมการกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวรายละเอียดผลการไต่สวนปรากฏในประกาศกรมการค้าต่างประเทศ เรื่อง ผลการไต่สวนการทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๔๕อาศัยอำนาจตามความในมาตรา ๔๑ มาตรา ๔๒ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๑ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการจึงออกประกาศไว้ดังต่อไปนี้ข้อ ๑ประกาศฉบับนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี พ.ศ. ๕๔๕ข้อ ๒ให้เรียกเก็บอากรชั่วคราวหรือให้วางหลักประกันการชำระอากรชั่วคราวเป็นหนังสือค้ำประกันจากธนาคารพาณิชย์ซึ่งดำเนินกิจการหรือมีสาขาดำเนินกิจการในประเทศไทยสำหรับการนำเข้าสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ ตามบัญชีรายละเอียดแนบท้ายประกาศนี้ในอัตราดังนี้๑)สินค้าที่มีแหล่งกำเนิดจากประเทศญี่ปุ่น ซึ่งผลิตหรือส่งออกจาก- บริษัท Sumitomo Metal Industries,Ltd. และบริษัทSumitomo Metal(Naoetsu),Ltd. ให้เรียกเก็บในอัตราร้อยละ ๑๘.๖๗ ของราคา ซี.ไอ.เอฟ- บริษัทKawasaki Steel Corporation. ให้เรียกเก็บในอัตราร้อยละ ๒๔.๑๘ ของราคา ซี.ไอ.เอฟ.- บริษัทNisshin Steel Co.,Ltd. ให้เรียกเก็บในอัตราร้อยละ ๔๓.๕๙ ของราคา ซี.ไอ.เอฟ.- บริษัทNippon Kinzoku .,Ltd. ให้เรียกเก็บในอัตราร้อยละ ๔๕.๙๘ ของราคา ซี.ไอ.เอฟ.-ผู้ผลิตหรือผู้ส่งออกรายอื่น ให้เรียกเก็บในอัตราร้อยละ ๕๒.๐๓ของราคาซี.ไอ.เอฟ.๒)สินค้าที่มีแหล่งกำเนิดจากสหภาพยุโรป ซึ่งผลิตหรือส่งออกจาก- บริษัทThyssen Krupp Nirosta GMBH และบริษัท Thyssen KruppAcciai Speciali Terni Spa ให้เรียกเก็บในอัตราร้อยละ๒๕.๕๗ ของราคา ซี.ไอ.เอฟ.- บริษัทAvesta Polarit Stainless Oy และบริษัท Avesta Polarit AB.(Nyby and Avesta KBR)ให้เรียกเก็บในอัตราร้อยละ ๑๐.๐๒ ของราคา ซี.ไอ.เอฟ.- บริษัทAcerinox, S.A. ให้เรียกเก็บในอัตราร้อยละ ๕๑.๑๒ ของราคา ซี.ไอ.เอฟ.-ผู้ผลิตหรือผู้ส่งออกรายอื่น ให้เรียกเก็บในอัตราร้อยละ ๕๑.๑๒ ของราคา ซี.ไอ.เอฟ.๓)สินค้าที่มีแหล่งกำเนิดจากไต้หวัน ซึ่งผลิตหรือส่งออกจาก- บริษัท ChiaFar Industrial Factory ให้เรียกเก็บในอัตราร้อยละ ๗.๗๗ ของราคา ซี.ไอ.เอฟ.-ผู้ผลิตหรือผู้ส่งออกรายอื่น ให้เรียกเก็บในอัตราร้อยละ ๖๐.๑๙ ของราคา ซี.ไอ.เอฟ.๔)สินค้าที่มีแหล่งกำเนิดจากสาธารณรัฐเกาหลี ให้เรียกเก็บในอัตราร้อยละ๕๑.๕๔ของราคา ซี.ไอ.เอฟ.ข้อ ๓ประกาศฉบับนี้ให้ใช้บังคับเมื่อพ้นสามวันนับแต่วันประกาศในราชกิจจานุเบกษาเป็นต้นไปและให้มีผลใช้บังคับเป็นระยะเวลา ๔ เดือน นับแต่วันที่ประกาศนี้มีผลใช้บังคับประกาศ ณ วันที่ ๒๙ กรกฎาคม พ.ศ. ๒๕๔๕อดิศัย โพธารามิกรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. [๒]บัญชีท้ายประกาศคณะกรรมการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๔๕(ดูข้อมูลจากภาพกฎหมาย)ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๒) พ.ศ. ๒๕๔๕[๓]วิภา/ผู้จัดทำ๑๓ กันยายน ๒๕๕๔[๑] ราชกิจจานุเบกษาเล่ม ๑๑๙/ ๗๒ ง/หน้า ๑๒/๓๑ กรกฎาคม ๒๕๕๔๕[๒] บัญชีท้ายท้ายหน้า๕/๕ ของประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๔๕ แก้ไขเพิ่มเติมโดยประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๒) พ.ศ. ๒๕๔๕[๓] ราชกิจจานุเบกษาเล่ม ๑๑๙/ตอนพิเศษ ๑๐๕ ง/หน้า ๒๘/๒๕ ตุลาคม ๒๕๔๕